Paroolide turvalisuse tagamine – Privaatsuse ja turvalisuse haldamine – Kõigile – Ohutuskeskus – Google
Parool on küberkurjategijate vastu kõige olulisem kaitse. Oluline on valida tugevad paroolid, mis on iga olulise konto puhul erinevad. Soovitame paroole regulaarselt ka värskendada. Tugevate paroolide loomiseks ja nende turvalisuse tagamiseks järgige neid nõuandeid.
Kasutage iga olulise konto (nt meil ja Interneti-pank) puhul ainulaadset parooli
Oma igale võrgukontole sama nime valimine on võrreldav sama võtme kasutamisega oma kodu, auto ja kontori lukustamiseks – kui kurjategija saab juurdepääsu ühele, on ka kõik teised kontod ohus. Seega ärge kasutage sama parooli võrgu-uudiskirja tellimuse, meilikonto ja pangakonto puhul. Mitme parooli kasutamine võib olla pisut ebamugav, kuid nii on teie veebikasutus ohutum.
Hoidke oma paroolid salajases kohas, mis ei ole nähtaval
Parooli üleskirjutamine pole tingimata halb mõte. Kui te seda aga teete, ärge jätke üleskirjutatud paroole nähtavasse kohta, näiteks arvutisse või kirjutuslauale.
Kasutage pikki parooli, mis koosnevad numbritest, tähtedest ja sümbolitest
Mida pikem teie parool on, seda raskem on seda ära arvata. Seega valige pikk parool, et teabe turvalisus tagada. Numbrite, sümbolite ja suur- ning väiketähtede kasutamine muudab nuhkijatele ja teistele teie parooli äraarvamise või lahtimurdmise keerulisemaks. Ärge kasutage parooli „123456” või „parool” ja vältige paroolides avaliku teabe, näiteks oma telefoninumbri kasutamist. See pole eriti originaalne ega ka ohutu!
Kasutage fraasi, mida ainult teie teate
Üks võimalus on kasutada fraasi, mida ainult teie teate. Seostage see kindla veebisaidiga, mis aitab parooli meeles pidada. E-posti konto puhul võite alustada fraasiga „Minu sõbrad Tom ja Jasmine saadavad mulle üks kord päevas naljaka meili” ja seejärel kasutada selle uuesti loomiseks numbreid ja tähti. Paroolil “MsT&Jsm1kpnm” on mitu variatsiooni. Seejärel korrake toimingut teistel saitidel.
Seadistage oma parooli taastamisvalikud ja hoidke neid ajakohastena
Kui oma parooli unustate või ei pääse kontole sisse, peate oma kontole kuidagi tagasi pääsema. Kui teil on vaja parool lähtestada, saadavad paljud teenused meili taastamise e-posti aadressile. Seega veenduge, et teie taastamise e-posti aadress on ajakohane ja te pääsete sellele kontole endiselt juurde.
Vahel saate oma profiilile lisada ka telefoninumbri, et saada parooli lähtestamise kood tekstsõnumiga. Kui teie kontoga on seostatud telefoninumber, on see üks lihtsamaid ja usaldusväärsemaid viise, kuidas oma konto turvalisus tagada.
Näiteks võivad teenusepakkujad küsida telefoninumbrit nendelt, kes üritavad teie kontole sisse murda, ning saata teile numbrile kinnituskoodi, et pääseksite oma kontole juurdepääsu kaotamisel uuesti juurde. Kui annate Google'ile taastamise telefoninumbri, ei registreerita teid turundusloenditesse ega jagata teie numbrit kaugturustajatele.
Teie mobiiltelefon on turvalisem isikutuvastusmeetod kui taastamise e-posti aadress või turvaküsimus, kuna erinevalt viimasest kahest on teil mobiiltelefonile füüsiline juurdepääs.
Kui te aga ei saa või ei soovi oma kontole telefoninumbrit lisada, paluvad paljud veebisaidid teil valida küsimuse, et teie isiku saaks parooli unustamise korral tuvastada. Kui kasutatav teenus lubab teil ise küsimuse luua, üritage välja mõelda küsimus, mille vastust teate ainult teie, ja vaadake, et vastus pole midagi sellist, mida olete avalikult postitanud või sotsiaalses meedias jaganud.
Üritage leida ainulaadne, kuid meeldejääv vastus (saate seda teha ülaloleva nõuande abil), nii et kui keegi vastuse ära arvab, ei oska ta seda õigesti sisestada. On väga oluline, et te selle vastuse meelde jätaksite – kui selle unustate, ei pruugi te enam kunagi oma kontole juurde pääseda.